
Jntra  hunc  tam  longum  malorum  vitae  cen¬ 
sum,  nulla  forsitan  eandem  considerationem  ac 
ea  quae  tractaturi  sumus,  excitarunt  j  nimirum 
in  quae  plus  scriptum  sit,  quorumve  phaeno¬ 
mena  minus  a  medicis  illustrantur.  A  prima  ii- 
tique  medicinae  origine  innotuerunt,  nec  viden¬ 
tur  aut  coelum,  aut  tempora  anni,  valde  genium 
mutare. 

Nomen  quidem  ab  Graecorum  detrac¬ 

tum,  antiquiorum  virorum  sententiam  de  iis  sa- 

tis  demonstrat.  Oh  hoc  enim  organo  quodam¬ 
modo  pendere  hysteriam  arbitrati  sunt,  sexui¬ 
que  sequio^i  soli  ex  necesse  contingere.  Ratio 
quam  reddiderunt  in  primis,  futilis  ;  erroresque 
in  quos  anatomes  ignorantia  seduceret,  luculen¬ 
ter  ostendit.  Nepotes,  quorum  sapientia  sibi 
nihil  displicuit,  opiniones  novas  contexerunt, 
et  hae  quoque,  tempus  suum  scholiis  rexerunt. 
Seculum  quodque  etiam  ut  sequeretur,  alias  et 
plures  conjecturas  quidem  proferebat,  paucula 
autem  vera  inventa  ;  placidius  enim  imaginatio¬ 
nem  per  omnia  spatiari  sinere,  quam  judicium 
intra  strictas  philosophandi  leges  cohibere,  sta¬ 
tuimus.  Vix  ulterius  progreditur,  donec  Wil- 
LTsius  nostras,  nervos  attentiore  quam  anteces¬ 
sores  oculo  consideravit ;  sed  eorum  nimis  simi¬ 
lis,  haudquaquam  explicanda  explicare  quam 
maxime  voluisset.  Infinitae  fere  notiones  pos¬ 
tea  prolatae  sunt ;  omnes  autem,  (sic  Diis  placi¬ 
tum),  malorum  hystericorum  complicationem 
explicandae  parum  competunt. 

Lapsu  illorum,  hypothesi,  inductionive  ni¬ 
mis  partiali  fidentium  probe  perspecto,  medici 
haud  pauci,  phaenomena  hysteriae  explicari  non 

posse,  naturamque  operibus  suis  debilem  et 
abnormem  cxistcre,  post  exclamaverunt,  beati 
residunt.  IIoc  parum  contentus,  Ferriar  * 
adjicit,  eam,  as  if  in  ridicule  of’  the  attempts 
“  to  unmask  her,  has  in  this  class  of  diseases, 
‘‘  reconciled  contradictions,  and  realised  iin- 
‘‘  probabilities,  with  a  mysterious  versatility, 
“  vvhich  inspires  the  true  philosopher  with  dif- 
“  fidence,  and  reduces  the  systematic  to  de- 
•“  spair.”  Constat  tamen,  naturam  omni  exem¬ 
plo  eandem  constantem  et  fulam  monitorem  se 
praebere  ;  verum  medici  nimium  sibi  illudunt, 
se  illa  sapientiores  credentes.  Si  quid  (quam 
multum  !)  forte  ignorent,  desidiosi  ulterius  in¬ 
dagare  metuunt,  tenebrasve  quas  rem  involvere 
sibi  persuadent,  verentur,  somnia  deridicula 
depromendo  contentos  restant.  Penes  auctores, 
si  errant,  culpa  sit  ;  generis  enim  nervosi 
(namque  confiteor,  investigatio  cum  primis  an- 
fractuosa  sit)  leges  tam  fideles  et  regulares  esse 
credo,  quam  aliae  naturae  quaepiam,  si  leges  re¬ 
ciprocae  animum  inter  corpusque  actionis  si- 


•  Medical  Histones  and  Reflections,  vol.  ii,  p.  JS, 

mul  perpendantur.  Hactenus  sane,  istiusmodi 
tales  leges  parum  expositae  sunt :  verum  mul¬ 
tum  abest,  ut  in  aeternum  inexplicabiles  crede- 
rem  ;  nec  omnino  desperarem,  alium  quasi  New- 
TONUM  nascendum,  harum  limites  eadem  accu¬ 
ratione  qua  materiae  non  animatae,  exploratu¬ 
rum  et  fixurum. 

Interim,  nostri  sit  diligenter  observare  natu¬ 
ram  ;  ratiocinationes  vero  fundamento  solido 
haud  nisas,  prorsus  ablegare ;  res  veras  factas- 
que,  quas  plurium  seculorum  experientia  cumu¬ 
lavit,  exploremus  ;  et  cum,  sine  suppositione 
amplius  rem  agere  non  possimus,  si  gradum  co¬ 
hibemus,  bene  est,  efficimus  sane  quod  per¬ 
pauci  antehac  potuerunt. 

Hysteria,  pauculis  exemplis  exceptis,  foemi- 
nas  solummodo  vexat,  quae  a  primis  menstruis 
ad  cessata  eadem  usque,  ejus  impetui  pates¬ 
cunt  ;  frequentia  quoque  circa  fluxum  ipsum 
perhibetur. '  Mulieres  sensu  acutiore,  habitu¬ 
que  corporis  delicatiore,  imprimis  afficit,  quan- 
quam  robustae  et  plenae  saepe  plectantur.  Vi¬ 
duas  prae  nuptiis  rapit,  praesertim  maturius 
marito  orbatas  j  sterilesque  prae  foecundis. 

Furore  uterino  stimulatae  (plerumque  inter  vic¬ 
timas  libidinis  Asianae)  foeminac  mirum  in 
modum  hystericis  totis  malis  patere  dicuntur. 
Morbus  hicce  (mihi  videtur)  sine  proclivitate 
praeeunte  nunquam  exoritur  ;  quae  proclivitas, 
a  fabrica  congenita  originem  ducat,  casuve  ali¬ 
quo  adjiciatur.  Utrovis  exemplo,  nimia  gene¬ 
ris  nervosi  proxima  consequitur  mobilitas ;  at¬ 
que  huic  conditioni  adeo  irritabili  corporis,  a 
plurimis  causis  obnoxiae  fiunt  foeminae.  Lo¬ 
cus  quem  ordine  animantium  obtinent,  summa 
munera  quibus  fungi  contigit,  quaeque  turba¬ 
ta,  compaginem  foemineam  tam  acriter  sentien¬ 
tem  reddunt,  istiusmodi  sunt  exempla.  Vitae 
quoque  genus  sub  coercitione  nimia  eas  deti¬ 
net  ;  nam  aut  sedentariae  conditioni  destinant 
res  domesticae,  aut  luxuria,  spectaculis,  et  deli¬ 
ciis,  frangunt  et  dissipant  opes.  Alterutrum  infi¬ 
nitis  mulieribus  contingit,  ab  inepta  siitricula 
ad  macidam,  pallentem  sed  illustrem  heroinam. 
Status  uteri  eorum  corpora  imbecilla  maxime 
regit,  neque  mirum  videri  deberet,  si  tales  mor¬ 
bi  in  his  excitantur,  causis  quae  in  sexum  for¬ 
tiorem  prope  frustra  egissent. 

Veruntamen,  hujusmodi  mobilitas  variis  in 
modis  intendatur  ;  qualia  coelum,  praesertim 
calidum  coelum,  solitarium  vitae  genus,  studia 
protracta,  exinanitiones  nimiae,  menstrua  sup¬ 
pressa  vel  obstructa,  sensibus  nimia  indulgen¬ 
tia,  liquorum  meraciorum  potatio,  calentum- 
que  haustuum,  quales  Thea  aut  Coffaea,  ine¬ 
dia,  cibus  parcus  et  sordidus,  vigiliae,  infini¬ 
taque  alia.  Affectus  animi  deprimentes,  moe- 
stitia  diuturna,  solicitudo,  spes  procrastinata, 
et  similia,'  eodem  fere  modo  afficere  videntur. 
Ubi  proclivitas  hujusmodi  subest,  affectus  hyste¬ 
rici  a  nugis  aere  inanioribus  arcessantur:  promp¬ 
tissime  a  gaudio  repentino,  timore,  dolore  acuto, 

s 

consternatione,  aliisve  animi  vehementioribus 
affectibus,  aut  motibus.  Here  too/’  nobis 
refert  auctor  ingenuus,  “  here  too,  the  medical 
“  moralist  again  appears  ;  but  I  believe  his  in- 
“  sinuations,  equally  groundless  and  indelicate, 
‘‘  exist  only  in  his  own  prurient  imaginationi' 
Ab  his  aliisque  quamplurimis  causis,  foemina- 
rum  genus  nervosum  adeo  mobile  fit,  quod  fati¬ 
gatio  levis,  odores  quidam,  soni  subiti  insperati, 
atque  res  aliquae  sensus  ingratos  vel  molestos 

inducentes,  accessiones  Iiujusniali  animique  de¬ 
fectionem  adduxisse  scivimus.  Nec  desunt  ex¬ 
empla  virorum  etiam  hoc  morbo  laborantium, 
sed  minime  quotidiana  videntur.  Ubi  incidit, 
in  proclivitatem  haereditarium  referendum  erit, 
et  haud  parum  vita  otiosa,  sedentaria,  nutriri  vi¬ 
debitur. 

Nequaquam  facile  esset  hysteriam  accurate 
definire,  fam  multivaga  enim  et  varia  indicia 
ostendit,  quod  Sydenhamus  *  neque  Proteus 
unquam  similiter  lusisse,  neque  coloratum  spec¬ 
tatum  esse  chamaeleonta,  affirmaverit.  Hyste- 
ria  non  una  affectio,  sub  eadem  figura  recurrero 
diversis  accessionibus  opportuna  denominanda 
est,  sed  malorum  congeries,  nervos  afficientium, 
foeminasque  a  quartodecimo  anno  usque  ad 
quadragesimum  quintum  annum  aetatis.  Tur¬ 
bam  tantam  malorum  certis  notis  depingere  co¬ 
nari  perabsurdum  esset ;  vis  enim  eidem  foe- 
minae  eadem  ordine  et  vi  nunquam  fere  rever¬ 
tuntur,  neque  duabus  foeminis  simul  affectis, 
eadem  aut  similia  videntur. 


•  Dis&ertatio  EpistoL  ad  G.  Cole,  260. 

Affectus  hysterici  paroxysmis  maxime  ado¬ 
riuntur,  circuitus  certos  aliquando  servantibus  : 
saepissime  ab  affectibus  animi,  rebusve  sensus 
externos  exagitantibus,  rarius  imitatione*  ipsa, 
inducuntur.  Accessus  plerumque  subiti  ;  ali¬ 
quando  tamen,  languor,  lassitudo,  animi  demis¬ 
si  et  anxii,  lacrymae  effusae,  nausea  ventriculi, 
spiritus  difficilis,  dolor  frontis,  temporum  vel 
oculorum,  qui  uno  ih  puncto,  quasi  cum  clavo 
transfigere  simulans,  clavus  hystericus  nuncupa¬ 
tur  5  omnia  accessionem  jam  instare  praemonent. 
Frigus  quibusdam,  cum  rigore  per  corpus,  aut 
crura,  primo  percipitur ;  posthac,  oscitatio, 
pandiculatio,  cordis  palpitatio,  tussis  sicca,  de¬ 
bilitas,  fluxus  urinae  et  subitus  et  praeter  solitum 
largus,  sensus  perplexi ;  visus,  memoria,  imagi¬ 
natio  amissa  vel  laesa,  sequuntur. 

Tum  praecipue  indicatur  globulo  ex  imo 
ventre  abdomen  peragrante,  ventriculum  adve¬ 
niente,  indeque  gulam  summam  premente,  qui 
pariter  suffocat  et  impedit,  ne  aegrotans  devo¬ 
rare  possit.  Aegra  mire  concjdit,  stupore, 
sensuumque  privatione  perculsa.  Corpus  valde 
contractionibus  musculorum  variorum  agitatur, 
abdominis  praesertim,  compressi  quam  maxime 

et  retracti.  Truncus  ipse  huc  illuc  torquetur, 
membra  aliter  atque  aliter  agitantur;  plerumque 
tamen,  brachium  alterum  manusve  pectus  cre¬ 
bro  et  vehementer  ictibus  pulsat.  Ani  sphinc¬ 
ter  adeo  firmiter  constrictus  est,  ut  ne  parvu¬ 
lam  quidem  fistulam  intra  receperit.  In  exemplis 
aliis,  nulli  abnormes  motus  observantur,  aegra- 
que  sopore  altissimo  sine  sensu  et  motu  retineri 
videtur ;  aliis  autem,  caput  membraque  exagi¬ 
tantur.  Multis,  in  universum  motus  abnormes 
adsunt,  in  risu,  fletu,  ejulatu,  alternis  vicibus, 
peractis  ;  verba  non  cohaerent ;  delirium  fu¬ 
gax  invadit,  salivaque  spumans  elabitur  ore. 
Per  aliquod  tempus  hi  motus  reciprocantur, 
donec  somnus  demum  iis  superveniat.  Ex  hoc 
expergiscitur  hysterica,  oscitans,  suspirans,  sin¬ 
gultiens  :  dolor  capitis  sentitur,  et  sonitus  fre¬ 
mens,  murmurans,  per  omnem  intestinorum 
cursum  auditur,  cum  spiritus  sursum  expellitur. 
Aegra  saepius  ne  minime  quidem  rerum  quae 
interea  geruntur,  meminit.  Semel  tamen  at¬ 
que  iterum,  quanquam  plures  mulieres  loquela 
et  motu  priventur,  morbo  affectae,  tamen  et 
audiunt  et  intelligunt  quicquid  ab  adstanti- 

bus  dicitur.  Visae  sunt,  inquit  Pomme  irae 
paroxysmo  resuscitas  esse,  contra  eos  aliquid  fa¬ 
cere  volentes  quod  iis  displicuit.  Singultus 
haud  raro  inter  signa  est ;  per  biduum  tridu- 
umve  duravit  sine  intermissione,  et  aegram  in¬ 
firmare  perrexerit,  donec  suffocatio  inde  mor¬ 
tem  attulerit.  Talis  casus  autem  rarior  est. 
Icterus  facile  discessurus,  post  motus  hos  con- 
vulsivos,  oriri  nonnunquam  visus  est. 

Ubi  tali  forma  modoque  vehementi  urget, 
discrimina  vix  nos  possunt  fallere.  Multum 
tamen  abest,  ut  haec  violentia  semper  aut  sae¬ 
pius  urgeat.  Horum  signorum  pluria  aut  pau¬ 
ciora  paroxysmis  singulis  inesse  possunt,  et  in 
morbo  hysteria  abnormi  designato,  indicia  spe¬ 
ciem  fere  cujuscunque  morbi  induant;  quo  in- 
crebuit  opinio,  philosophiam  sane  nihil  redo¬ 
lens,  aliorum  morborum  alios  imitantium.  In¬ 
dicia  usitatiora  sunt,  hemicrania,  vertigo  prae¬ 
cipue  post  subitum  exortum,  tinnitus  aurium, 
stupor,  vel  frigoris  sensus  capitis,  tussis  ;  al¬ 
vus  modo  dura,  modo  soluta  ;  appetentia  cibi 

nunc  inordinata,  nunc  nulla,  l^liirimas,  dolo¬ 
res  vagi,  subiti  calores,  horrores,  sudores  iVigi- 
dae,  cum  angore  molestissimo,  aut  in  dorso  aut 
inter  scapulas,  infestant.  Aliis,  tumores  duri  in 
facie,  manibus,  brachiis,  cruribus,  femoribus 
sunt ;  aliis  vero,  subitae  distentiones,  aut  sub- 
sultus  tendinum,  membrorum  praesertim  infe¬ 
riorum  molestiam  facessant  ;  quae  membra, 
spasmis  et  sensibus  molestis  solicitata,  haud  pa¬ 
rum  aegrotantis  somnum  interpelliint.  Quae¬ 
dam  per  septimanas  integras  aeque  copiose  sa¬ 
livam  expuere,  quasi  hydrargyro  dato,  non  de¬ 
sinunt.  Arteriarum  motus  fere  mille  modis  va¬ 
riat  ;  modo  debilis,  parvus,  interruptus  j  modo 
firmius,  creber,  omni  excitationis  indicio  stipa¬ 
tus  ;  modo  iterum,  cerebrum  oppressione  labo¬ 
rare  haud  obscure  indicat.  \'ariat  quoque 
multum  iisdem  cubantibus,  brevissimo  forsan 
spatio,  siquando  hysteria  omnigenorum  animi 
affectuum  prae  se  tulerit.  Prae  omnibus  ani¬ 
mus  laborat ;  fit  mobilis,  mutabilis,  meticulo¬ 
sus,  contradicti'  impatiens,  solatii  impotens  : 
praeter  solitum  omni  impulsui  parens;  nunc  se¬ 
verus  et  tacitus ;  nunc  hilaris  et  loquax  ;  nunc 

quam  maxime  iners ;  nunc  praeter  modum  et 
officium  occupatus.  Gaudium  nihil  significans^ 
cachinni  convulsivi,  cum  moerore,  depressione, 
et  desperatione  alternantur:  nonnunquam  e- 
tiam  affectus  alienissimi  conjungi  videntur,  a- 
deo  ut  corpore  cachinnis  soluto,  oculi  tamen 
luctum  gravissimum  ostendant ;  aut  oculis  con¬ 
tra  prae  gaudio  aut  voluptate  micantibus,  vul¬ 
tus  nihilominus  tristis  erit,  et  oris  anguli  demis¬ 
si,  moestitiam  teterrimam  eloquuntur.  Omnia 
hoc  in  morbo  indicia  muneris  cerebri  laesi  re- 

I 

censere,  ut  difficile,  sic  inutile  esset ;  quippe 
quibus  nihil  fallacis,  nihil  inepti,  non  inesset. 
Is  status  est,  qui  plurimis  pro  hypochondriasi 
perceptus  est ;  sed  mendose.  Haec  mentis 
conditio,  mirandum  in  modum  a  poeta  de- 
pincta  est,  in  verbis  sequentibus,  quibus  moes- 
tum  sui  ipsius  statum  nobis  delineavit : 


“  Ombre  de  l’honime,  et  des  vivans  raye, 
“  Sot  par  nature,  et  sage  par  foiblesse, 

“  Malade,  sain,  ennuyeux,  ennuye, 

“  Je  ris  sans  joie,  et  pleurs  sans  tristesse.” 


Nonnulli  voluerunt  hystericarum  dolores  ple¬ 
rumque  imaginatione  solummodo  extitissej  dum 

e  contra  omnes  revera  existere  persuasissimuni 
habeo.  Quibuscunqiie  causis  origines  deduci 
possint,  medici  est  artem  exercere  ut  summoven- 
tiir;  et  nec  animum  facillime  exasperatum  le¬ 
vitate  intempestiva  perturbare,  neque  sensibili- 
tatem  nimis  teneram  ludibrio  et  contumeliis  ex¬ 
ponere. 

Accessiones  hystericas  ex  aliis  nervorum  ma¬ 
lis  dignoscere  possumus,  et  propriis  signis,  ct 
multis  in  exemplis,  cordis  et  arteriarum  motu. 
In  syncope  intermittitur ;  vultus  pallidi  sunt,  et 
sudor  frigidus,  copiosus,  totum  corpus,  irrorat. 
Syncope  iterum  brevi  tantum  haeret,  quomo- 
docunque  abeat ;  hysteria  vero  per  multas  ho¬ 
ras,  et  dies  etiam  permanserit ;  porro,  color  mi¬ 
nus  perit,  et  pulsus,  quanquam  minuti,  sentien¬ 
tur  adhuc.  Attamen  hic  monendum  erit,  hoc 
minime  perpetuum  esse.  Dans  quelques 
“  femmes,  le  pouls  est  totalement  eclipse,  et 
“  la  respiration  se  fait  d’une  maniere  si  insensi- 
“  ble  qu’elle  ne  ternit  point  la  glace,  et  n’e- 
‘‘  branle  point  la  flamine  d’une  bougie  qifon 
presente  au  nez  Inter  medicos  multum 


•  Poiume  opere  citato,  p.  4. 

diuque  disceptatum  est,  hysteria  et  bypochon» 
driasis  omnino  diversae  sint,  an  variae  solum 
ejusdem  morbi  conditiones  ;  et  utraque  opinio¬ 
ne  claris  scriptoribus  adoptata.  Sententia  ulti- 
'  ma  tamen  incuriae  et  negligentiae  summa  fuit ; 
morbi  omnibus  in  rebus  differunt,  affinibus  aliis 
autem  similes,  utcunque  diversi,  veruntamen 
multis  in  aegris  conjungi  possint.  Exempli 
gratia,  hypochondriacus,  cui  semper  est  dyspep¬ 
sia,  nunc  atque  iterum  sub  hysteriae  paroxys¬ 
mis  laborare  videatur  ;  et  hystericam  aliquan¬ 
do  hypochondriasis  signa  affligunt.  Animad¬ 
versuri  tandem  sumus  copiose  indicia  quibus 
discordant.  Altera  foeminas,  juvenes,  sanguine 
plenas,  adoritur ;  altera  viros,  vetulos  et  despe¬ 
rantes  ;  altera  in  paroxysmis  fere  semper  acci¬ 
dit  ;  altera  longus  inveteratus  est  morbus  ;  alte¬ 
ra  aetate  provectiore  plurimum  sublevatur  j  al¬ 
tera  pariter  eadem  intenditur ;  altera  spasmis 
stipatur,  nec  saepe  cum  dyspepsia ;  dum  alte¬ 
ra,  dyspepsia  semper,  spasmis  rarissime  nec  un¬ 
quam  vehementes,  adsunt.  Porro,  corporis 
constitutiones  toto  coelo  diversae  sunt ;  ad  hy- 
steriam  ciendum  temperamentum  sanguineum 
exigitur  j  e  contra,  hypochondriasis  melancho- 

licum  exquirit.  His  peraeque  perpensis,  quan- 
quain  quaedam  sint  communia,  nullum  tamen 
argumentum  idoneum,  quatenus  ipse  video,  illos 
morbos  prorsus  eosdeni  esse  comprobat.  In  apo¬ 
plexia  motus  arteriarum  intenditur,  et  accessio¬ 
nem  stertor  plerumque  comitatur.  Ab  epilepsia 
dignoscimus,  quia  pupilla  non  patula  fit  in  hy- 
steria  ;  sed  melius,  murmure  abdominis,  globo, 
transituque  crebro  a  risu  in  lacrymationem. 

Rarissime  omnino  sanatur  hysteria  ;  et  si  ve¬ 
hemens  sit,  aut  diuturna,  mortem  per  utrum¬ 
que  jam  dictos  morbos  afferre  potest ;  aut  in 
melancholiam,  catalepsiam,  insaniam,  permute¬ 
tur. 

Nunc  transeundum  est  ad  tractationem  ip¬ 
sam,  et  ea  fit  genus  nervosum  confirmando. 
Quapropter  maxime  animadvertendum  est,  ut 
purus  aer  inhaletur,  ut  cibi  idonei  indentur,  ut 
alvus  nihil  dura  servetur.  Hinc  magis  inni¬ 
tor,  quoniam  haud  ita  pridem  Doctor  Hamil- 
TON,  oculos  medicorum  omnium  in  se  traxit, 
libello  suo  aureo  *,  ubi  purgantia  imprimis  esse 
utilia  in  hoc  affectu  satis  superque  monstravit. 


•  Observations  on  Purgative  Medicines. 

Proposui,  causam  ejusdem  quodam  nervorum 
intestinorum  irritamento  inhaerere  ;  irritamen¬ 
tum  ipsum  a  multis  causis,  sed  praecipue  a 
multo  stercore  in  intestinis  contracto,  oriri ; 
unde  hujus  praecepti  ratio  palam  est.  Opinio 
jam  olim  increbuit  inter  medicos,  temperamen¬ 
tum  nervosum  exinanitiones  male  sustinere  ;  at 
hysteria,  omni  conatui  saepius  nihil  cedente, 
impulsus  est  Doctor  Hamilton  ut  aequa  mente 
eam  latius  et  accuratius  exploraret.  Tali  re¬ 
censu,  priores  morbi  rationes,  et  ipsius  medici¬ 
nae  utilitatem  in  morbum  jam  inveteratum, 
multa  effecerunt  ut  parvi  penderet.  Omnibus 
,vero  indiciis  rite  perpensis,  contendit  doctissi¬ 
mus,  affectum  praeter  naturam  ventriculi  et  in¬ 
testini  ipsius  indicari;  affectum  primarium  esse; 
et  ortum  malis  hystericis  multiplicibus  praebe¬ 
re.  Purgantia  usui  adhibuit  ad  duritiem  alvi, 
quae  raro  deest,  summovendam.  Meminisse 
tamen  juvabit,  sic  ille  nos  monet,  ut  tota  cu¬ 
ratione,  morbus  et  amplum  modum  et  medica¬ 
mentum  satis  acre  requirat,  ad  alvum  etiam  mo¬ 
dice  dejiciendum  ;  atque  hoc  quotidie  fieri,  do¬ 
nec  stercus,  ut  decet,  descendit,  aut  morbus 
decessit.  Talibus  remediis  adhibitis,  modo  so- 

lis,  modo  paucis  aliis  conjunctis,  Doctor  Ha- 
MiLTON  plerumque  malo  occurrit,  ut  in  exem¬ 
plis  quae  dedit  pretiosis,  videre  est. 

Auctoritas  aliorum  et  celebrium  medicorum 
eandem  curandi  rationem  (usu  purgantium)  fe¬ 
re  stabilivit  :  multi  tamen  reclamant,  hanc  cor¬ 
pus  infirmare  credentes,  eoque  proclivius  ab 
impulsu  quoque  agitari  praestantem.  Ille  au¬ 
tem  nulla  fere,  nisi  quae  ab  omnibus  purgare 
accipiuntur,  usui  advocat  ;  plenam  vero  eorun¬ 
dem  vim  purgatoriam  evitat ;  unde,  ni  fallor, 
cavillationi  jam  dictae,  probe  satisfieri  possu¬ 
mus.  Aliud  huic  medicinae  impedimentum 
est,  ut  multis  persuasum  est,  quod  morbus, 
etiamsi  removeatur,  alvus  tamen,  vi  tantae  soli 
assueta  respondere,  non  amplius  moveri  sine 
eadem  poterit ;  nec  adhuc  cum  ea,  nisi  copia 
largiore.  Hoc  forsitan  bene  tenet  homine  sano 
purgantibus  promiscue  utente ;  atqui  ostendi 
possit,  multis  in  morborum  exemplis,  durities  al¬ 
vi  talium  auxiliorum  stimulum  poscere,  ad  sa¬ 
nam  intestinorum  conditionem  reddendam,  de¬ 
jectionemque  sui  oneris  moliendam.  “  In  pro- 
‘‘  portion  as  these  objects  are  accomplished/’ 

persequitur  auctor  sagax,  the  stimulus  from 
“  the  same  purgative  becomes  more  and  more 
powerful  :  and  so  little  is  the  necessity 
“  for  continuing  it,  or  for  increasing  its  dose, 
that,  on  the  contrary,  were  not  the  activity 
of  the  purgative  diminished,  or  were  it  not 
“  withdrawn  altogether,  as  convalescence  ad- 
vances,  we  should  be  in  danger  of  inducing 
weakness  by  excess  of  purging.” 

Exercitatio  ante  omnia  habenda  est.  Ani- 
'  mum  delectat,  cibi  cupiditatem  et  concoctio¬ 
nem  acuit,  functionibus  restaurat,  denique,  uni¬ 
versum  corpus  colligit  atque  roborat. 

Navigatio  item  a  Gilchrist  *,  ut  apprime  sa¬ 
lutifera,  laudata  est :  haud  dubito  eam  pluri¬ 
mum  profuisse,  cum  hystericam  a  rebus  atque 
cogitationibus  insuavis  molestiam  excituris, 
dimoverit.  Lavationem  frigidam,  ubi  vires 
aegri  patiuntur,  experiri  licet.  Tonum  ventri¬ 
culi  adjuvat,  dejectionesque  evocat  j  res  utique 
a  medicis  quae  nimis  siletur.  Hoc  remedium 
nimis  forsan  utendum  est  Gallicos  inter  medi¬ 
cos. 


* 

Male  cecidit  medicinam  et  facientibus  et 
patientibus,  (praecipue  iis,  de  quibus  sermo  est), 
quod  nimis  proni  semper  fuerint  majora  auxi¬ 
lia  a  medicamentis  sperare,  quam  usus  jam  om¬ 
nium  seculorum  ostendit  medicamina  posse. 
Corpore  incursu  crebro  fracto,  aegrae,  quicquid 
offeratur  devorat,  unde  agmen  illud  remedio¬ 
rum  a7iti-nen'osonm  et  aniiJiJ/stericonmiy  quae 
morbum  intendunt  omnibus  in  gradiibus,  so¬ 
lum  profisciscentur.  Ubi  medicamina  aliquod 
possunt,  ferrum,  chalybeata,  cinchona,  gentia¬ 
na,  quassia,  aliaque  roborantia  ex  vegetabili¬ 
bus,  vel  cuprum,  zincum,  &c.  aut  bene  devo¬ 
rantur,  aut  bene  devorari  putantur.  Acida 
fossilia  quoque,  nimirum  sulphuricum,  muriati¬ 
cum,  nitricum,  ubi  male  concoquitur,  adhiberi 
possunt. 

Fontes  medicinales  diu  multumque  laudati 
sunt ;  quorum  praecipui  ferro  sese  imbuerunt, 
indeque  maximi  existimantur  ;  certe  iidem  cum 
aliquo  sale  purgante  conjuncti,  (ut  Cheltenham 
fit),  auxilium  huic  morbo  egregium  afferunt. 
Exempla  tamen  haud  pauca  videmus,  ubi  aquae, 
qualibus  et  gas  hi/drosulphureti(my  et  quodvis 

sal  medium  insunt,  (tales  apud  Harroruogate  et 
Moffat  inveniuntur),  jure  antihabendae  sunt. 
Vires  harum  salutiferae  gratae  mentis  voluptati 
-  et  recreationi  quas  hujusmodi  loca  praebent, 
debeatur  ;  ac  ad  hanc  probe  temperandam  et 
exhilarandam  imprimis  animadvertere  opus  est. 

Si  crebri  hysteriae  recursus,  exinanitionibus 
suppressis,  et  similibus  tribuuntur,  indicationes 
satis  apparent :  quid  fieri  oportet  quando  ex 
leucorrhoea  oritur,  omnium  in  ore  est. 

Accessio  si  adest,  notis  solitis  animadverten¬ 
dum  est;  aegram,  juvenem,  pleniorem,  in  novo 
morbo,  sanguinem  libere  amittere  oportet  ^ 
quanquam  contra  hanc,  ut  purgantia,  multa  al¬ 
legantur.  Tempus  autem  male  tenerem,  si  sen- 
\ 

tentias  ipsas  vel  fautorum  vel  recusantium  alle¬ 
garem.  Sed,  ni  fallor,  hoc  opprobrium  sangui¬ 
nis  missioni  incubans,  temeritati  medicorum  diu- 
turnitate  mali  minus  consulentium  debetur. 
Morbus  enim  longus,  inveteratus,  aut  corpus 
tenerius  imbecillum,  hanc  medicinam  non  reci¬ 
pit.  Hoffmanus  rarius  usu,  quam  ratione  fal- 

% 

sus,  enarrat,  “  Vidimus  foeminas,  spasmis  uteri- 
nis  crebrius  et  immaniter  cruciatas,  sine  omni 

‘‘  sensu  et  motu,  facie  rubiciincla,  tumida,  instar 
“  apoplecticae  jacentes  ;  novimus  quoque  vir- 
“  gines,  sanguine  plenas,  spiratione  ac  loquela 
“  tere  privatas,  mensibusque  repente  per  terro- 
‘‘  rem  cohibitis,  vel  epileptico  insultu  correp- 
‘‘  tas  ;  quae  venae  sectione  instituta  protinus 
“  ad  se  redierunt  Home  celeberrimus  pa¬ 
ter  exempla  hysteria  laborantia,  sanguinis  mis¬ 
sione  sanata  esse  memorat  f. 

Nullis  vero  illam  hortantibus,  aut  ipsa  haud 
prospere  cedente,  ad  volatilia,  gummi-foeti- 
da,  plumas  apud  nares  combustas,  confugien¬ 
dum  est.  Quibusdam  in  exemplis,  aqua  frigi¬ 
da  subito  injecta  manibus,  facie,  Scc.  saepius 
autem  aqua  tepida,  auxilio  praestantissimo  fue¬ 
runt.  Laxantia  cum  antispasrnodicis  aquave 
florum  antheynidis  nobilis,  cui  aliquid  salis  ad¬ 
jectum  fuit,  in  alvum  infusae,*  multum  aegrae 
profecerunt.  Emplastrum  sinapeos,  aut  gum- 
mosum  haud  raro  bene  responderent. 

Aegrotanti,  quam  primum  devorare  posse  vi¬ 
deatur,  aliquod  aniispasmodicinn  dandum  est. 


•  De  Malo  Hy5?tcrico,  tom.  iii,  fol.  55. 
f  Clinical  Facts  and  Experimenta,  15S. 

Opium  vero,  utcunque  diu  crebrove  usitetur, 
remedium  huic  minime  idoneum  aestimo,  et 
nunquam  adhibendum  donec  omne  quodcun¬ 
que  aliud  medicamentum  frustra  tentavimus. 
Assqfoetida  omnibus  laudatur,  sed  aliis  ejusdem 
naturae  miscenda  est ;  aliis  enim  se  omnino 
abhorret ;  aliis  dolores  ventriculi,  et  vomitus 
excitat.  Aether  sulphuricus^  non  nisi  brevi  per¬ 
durat,  neque  adhiberi  opus  est,  si  non  fere 
statim  post  admotum  aegram  restituit.  Tinc¬ 
tura  Valerianae  ammoniata,  castoreum^  eam-- 
phora^  hyoscyamus^  crocus  sativus^  innumera 
fere  alia  (quorum  nonnullorum  ne  nomina  qui^ 
dem  audiuntur,  nisi  in  libris  consulto  de  mate¬ 
ria  medica  exaratis)  remedia,  usurpata  sunt, 
aliquando  (fatebor  enim  forte  cum  bona  fortu¬ 
na),  longe  tamen  saepius  nullo  prorsus  fructu. 

Attamen  primum  hic  recensitum,  a  Professo¬ 
re  artis  obstetricae  nostro  integerrimo  (Juniore 
Hamilton),  ut  auxilium  nunquam  falsurum 
laudatur  :  dum  Home  eximius  pater  (libro  jam 
citato),  semper  debile,  nonnunquam  inimicum 
reperit. 

Scintilla  electrica^  quoniam  spasmis  solvendis 

militum  polleat,  huc  quocpie  adhibita  est,  sed 
'vario  eventu,  variis  corporibus.  Hystericarum 
hoc  remedio  sanatarum,  narrationes  inultiic  in 
actis  medicorum  diversis  decantantur ;  sed  po¬ 
tius  ad  unam,  quantum  scio,  omnium  exactissi¬ 
mam  relegare  placet ;  quam  Doctor  Evans  * 
Philadelphiensis  Chartula  sua  edidit.  Timor 
forsan  auxilio  sit,  cum  accessio  instat.  Gre- 
GORius  doctissimus  in  praelectionibus  exem¬ 
plum  refert,  ubi  multum  profecit,  .alterum  vero 
cui  mala  majora  adjecit ;  effectus  varii  sunt  (se¬ 
cundum  Home)  diversis  aegris,  haud  raro  sae¬ 
viores,  nec  ii  sunt,  quibus  temperare  possumus ; 
amenorrhoeam  etiam  inducere  observatur. 

Aminoniaretum  cupris  haud  ita  pridem  cre¬ 
brius  in  usu  venit,  sed  laudibus  manu  liberrima 
condonatis,  nunquam  merebatur.  /Anci  oxy- 
dum  quoque  aliquando  satis  “  large  assumptum 
“  est,  cujus  vires  et  usus,  utcunque  laudati  fue- 
“  rint,  adhuc  parum  certi  videntur  t.” 

Mulieres  nonnunquam,  animis  demissis,  ap¬ 
petentia  cibi  laesa,  et  aliis,  suasu  aut  ipsa- 


•  London  Medical  Obs.  and  Inq.  voi.  i,  art  Ki. 
f  Conspectus  Medicinae  Tlieoreticae,  352. 

rum,  aut  male  amicorum,  omnino  perperam  in 
auxilio  asciscunt, 

“  The  oordial  drop  which  makes  the  bitter  cup  of  life  go  down.” 

'Contra  hanc  consuetudinem  tam  execrandam  et 
nequissimam,  verbis  satis  validis  obtestari  ne¬ 
queo ;  simul  enim  atque  hoc  quasi  Lethes  hu¬ 
more  delibutae,  oblivionem  curarum  et  molestia¬ 
rum  perceperint,  redeunt,  iterum  iterumque 
potitantes,  donec  stimulo  sensim  aucto  in  ebrie¬ 
tatem  incidunt.  Ad  hujusmodi  praxim  detes¬ 
tabilem  saepissime  medicis  monentur  ;  sed  breve 
quod  sic  nascitur  solatium,  nimis  care  emitur  in¬ 
cremento  languoris  mox  subsecuturi:  tum  quo¬ 
que  vini  modus  indies  augendus,  ut  animi  pari¬ 
ter  recreentur,  totam  valetudinem  miserabiliter 
perturbat  conquassatque  Hoc  modo,  mor¬ 
bi  hysterici,  nec  magni  momenti,  schirro  hepa¬ 
tis,  hydropi,  apoplexiae,  paralysi,  et  aliis,  adji¬ 
ciuntur  et  necant. 

Hinc  est,  quod  praeter  medicamina  supra 
dicta,  subjiciam,  omnes  tincturas,  aut  quaslibet 
res  alcohole  compositas,  “  cane  pejus  et  angue 

sunt  vitandas.’’ 


Heberdeni  Commentarii,  p.  204. 

Tantum  de  factis  praecipuis  afiectus  hysteri¬ 
cos  referentibus  edissere  constitui.  Ultimum 
venit,  eorum  phaenomenorum  rationem  prae¬ 
bere. 

Rebus  quas  jam  in  priori  hujus  dissertationis 
parte  diximus,  plane  videbitur,  omnia  ante  Wil- 
Lisii  tempora  perobscura  fuisse,  et  eum  quoque 
notiones  omnino  falsas  seduci  se  sivisse.  Tres 
motus  convulsivi  causas  proposuit;  originum 
scilicet  nervorum  irritationem  ;  finium  deinde 
eorum  irritationem  ;  humorem  denique  subtilem 
a  cranio  descendentem,  tota  cava  nervorum 
occupantem.  De  secunda  causa  praesertim,  sa¬ 
tis  probabiliter  constat.  Tertia  autem,  mirabi¬ 
lis  ille  humor,  prorsus  nullus  est.  Praeterea, 
fluidam  nervos  implere  Willis  contendit,  unde 
leges  hydraulicas  contra  peccat,  quoniam  hac 
duas  fluidas  eodem  canali  ex  adverso  profluere 
non  posse  ostendant.  His  irritationibus  junc¬ 
tis,  quae  spirituum  animalium  displosiones  ap¬ 
pellat,  gignuntur  ;  atque  hoc  in  modo  hyste- 
teriae,  tanquam  aliarum  distentionum  rationem 
exponit.  Rem  ipsam  hic  Joci  nihil  morabor, 

nisi  dicam  trium  morborum  spasmodicorum 
causarum,  mirum  mihi  videri  Willisium  vel 
quam  maxime  ambiguam  pro  hysteriae  causa 
selegisse. 

Quum  omnes  hujusmodi  rationes  incassum 
proferantur  5  unde,  rogo,  ventura  est  explica¬ 
tio  satis  accurata  et  idonea  ?  Manifestum  est 
indicia  accessus  hysterici  in  parte  alvei  intesti¬ 
nalis  aliqua  incipere  5  atque  cum  causam  se¬ 
cundam  WiLLisii  tanquam  vero  haud  absimi¬ 
lem  admisimus,  concludere  aequum  erit  cau¬ 
sam  hysteriae  excitantem  in  irritamento  nervo¬ 
rum  primas  vias  circumfusorum  consistere. 
Causae  tale  irritamentum  quae  efficere  pos¬ 
sunt  infinitae  fere  existunt,  totumque  corpus 
pariter  ac  ipsa  intestina  stimulant.  Harum 
non  paucas  supra  recensuimus,  sed  spiritus, 
pituita,  vermes,  cibus  parum  idoneus,  scirrhus, 
viscerumque  nonnullorum  obstructiones,  simi¬ 
liter  observantur ;  causa  tamen  frequentissima 
ex  stercore  plus  aequo  collecto  exoritur.  His 
foeminae  privatim  opportunae,  et  a  vita  seden¬ 
taria  cui  destinantur,  et  a  fabrica  corporis  deli¬ 
catiore  qua  instruuntur.  Constipationem  ef- 

fectusjam  propositos  edere,  nullis,  mihi  vide¬ 
tur,  negaverit ;  praesertim,  cum  vires  purgan¬ 
tium  remediorum  ad  conditionem  intestino¬ 
rum  naturalem  integrandum  vel  brevi  perpen¬ 
derit. 

Talia  morborum  simplex  observatio  nobis 
indicavit :  quantum  igitur,  aut  quousque  proces¬ 
sit  anatomia,  in  modis  propriis,  quibus  irritatio 
istiusmodi  facta  sit,  detegendis  ?  Huic  ut  re¬ 
spondeam,  labores  amici  nostri  doctissimi  Jacobi 
Sanders*  perutiles  auxilio  invocare  impulimur. 

Dum  corpora  quaedam  convulsionum  mor¬ 
tua  forte  fortuna  exploraret,  haud  parum  mira¬ 
tus  est  nervos  omnes,  qua  exordiuntur,  sanguine 
rubro  circumdatos  reperiri  ;  necnon  plus  mi¬ 
nus  turgere,  prout  organum  convulsum  plus  mi¬ 
nus  exagitatum  esset.  Ab  iisdem  indiciis  per 
plurima  alia  cadavera  deprehensis,  illud  deduce¬ 
re  coactus  est:  Organo  quovis,  motu  convulsivo 
aut  spasmodico  correpto,  hujusmodi  sanguinis 
congestionem,  uno  eodemque  momento,  pri¬ 
mordia  nervorum  organum  ipsum  alentium  ob¬ 
sidere.  Praeterea  turgescentiam  una  cum  spas- 

mo  recedere,  aut  spasmo  redeunte,  una  redire 
contendit.  Sanguis  liicce  ruber  venulis  con¬ 
tinebatur  ;  quae  parvo  sane  negotio  in  truncos 
majores  vestigari  potuerunt  :  atque  hoc  equi¬ 
dem  nervo  cuicunque  accidere  credit,  sive  a 
cerebro,  sive  a  medulla  spinae  ortum  ducente. 
Exempli  gratia,  si  motus  oculorum  turbantur, 
origines  tertii,  quarti,  quinti,  sextive  nervo¬ 
rum  congestione  obrui  affirmat.  Cum  lingua 
exagitatur,  sanguis  super  nonum  aut  quintum, 
aut  utrumque,  pariter  atque  octavum,  cumula¬ 
tur.  Si  brachium  distentionibus  vellatur,  tum 
quo  loco  nervos  e  cervice  ad  hoc  suppeditan¬ 
dum  primum  decedere  notamus^  ibi  sanguis 
congeritur.  Utrisque  brachiis  simul  correptis, 
eadem  in  latere  utroque  observata  fore,  nihil 
dubitat.  Exinde  concludit,  siquando  spasmi 
ex  uno  in  alterum  brachium  migraverint,  con¬ 
gestionem  simul  nervos  lateris  illius  dimittere, 
hujus  adoriri;  quod  omni  qualicunque  metastas- 
eos  vel  motus  convulsivi  exemplo  accommodari 
poterit.  Persuasum  ideoque  habet,  spasmi  prae¬ 
sentiam  atque  durationem  signa  solum  visibilia 
praesentiae  congestionis  et  durationis  existere. 

Opinionem  itaque  hanc  ut  hysteriac  accom¬ 
modemus,  notandum  est,  signum  praecipuum 
edcctuum  hystericorum  motus  quosdam  spas^ 
modicos  alvei  intestinalis  esse,  sursum  versus  ad 
guttur  procedentes.  Nervi  vitam  visceribus 
conciliantes,  neminem  latet,  e  medulla  sjiinali 
exoriuntur  ;  unde  consequitur,  quod  inter  ac¬ 
cessum  hystericum,  congestio  protinus  quidem 
apud  origines  nervorum  primum  laesorum  in¬ 
cipit  :  postea  autem  alios  post  alios  raptim  oc¬ 
cupat,  donec  gulam  perventam  sit.  Hinc  or¬ 
bis  sursum  se  volventis  sensus  ;  neque  minus 
strangulationis  finem  versus  accessus  quae  ur¬ 
get.  Sin  autem  epilepsia  aut  apoplexia  co¬ 
mitentur,  hoc  accidit  non  alia  causa  (jnam  quod 
nervi  congestione  majorem  in  modum  laborent, 
pluresque  eorundem  eodem  tempore  :  verum 
apoplexia  vexante,  membranas  ipsius  cerebri 
turgere  opinatur. 

Rationem  ejusmodi  est  quam  Dr  Sanders 
ad  phaenomena  hysteriae  manifesta,  omnesquo 
varietates  in  motu  organorum  voluntarioiTim  et 
non  voluntariorum,  cum  stupore  quoque  haec 
comitante,  explicandam  sufficere  admisit. 


SO  DE  AFFECTIBUS  HYSTERICIS. 

Noh  corpus  erat  sine  pectore  qui  delicatam 
hanc  sen^ntiam  confingere  et  proferre  potuit ; 
sententia  quae  testimonio  locupletissimo,  ocu¬ 
lato  scilicet,  suffulciatur ;  nos  enim  testes  ad¬ 
fuimus  ;  atque  certe  exploratione  ulteriore 
(quod  nullae  priorum  de  hysteria  concedere  pos¬ 
sumus)  bene  digna  videtur.  Quod  si  omnibus 
numeris  consentire  reperta  sit,  additamentum 
hercle  neque  parvum  scientiae  de  nervis'  nos¬ 
trae  subministrabit. 


FINIS. 


